అక్బర్ అలీ ఖాన్

అక్బర్ అలీ ఖాన్ (1899-1994) ప్రముఖ న్యాయవాది, రాజకీయ నాయకుడు.

వీరు 1899 సంవత్సరం హైదరాబాదునగరంలోని ఒక జాగీర్దారీ కుటుంబంలో జన్మించారు. తండ్రి మహబూబ్ అలీ ఖాన్, తల్లి కరమతున్నీసా బేగం. ఇంగ్లాండు వెళ్లి బారిస్టర్ పట్టా పొంది హైదరాబాదు హైకోర్టులో పనిచేయడం ప్రారంభించి; సుమారు మూడు దశాబ్దాలు ఆ వృత్తిలో మంచి పేరు సంపాదించారు. వీరు 1954లో రాజ్యసభకు సభ్యులుగా ఉన్నారు. 1972 నుండి 1974 వరకు ఉత్తరప్రదేశ్ గవర్నరుగాను 1974 నుండి 1975 వరకు ఒరిస్సా గవర్నరుగాను పదవీ బాధ్యతలు నిర్వహించారు.

వీరిని భారత ప్రభుత్వం పద్మభూషణ్ పురస్కారంతో సన్మానించింది.

వీరు 1994 ఏప్రిల్ 26 తేదీన పరమపదించారు.

మూలాలు

1899 జననాలు
1994 మరణాలు
భారతీయ న్యాయవాదులు
పద్మభూషణ పురస్కార గ్రహీతలు
రాజ్యసభ సభ్యులు
ఉత్తర ప్రదేశ్ గవర్నర్లు
ఒడిశా గవర్నర్లు
భారతీయ ముస్లింలు